**AUDİTOR XİDMƏTİ GÖSTƏRİLMƏSİ BARƏDƏ**

**MÜQAVİLƏ**

**№ 003-MHA**

**Bakı şəhəri 23.01.2025-ci il**

**Giriş**

**Bir tərəfdən:** Müvafiq dövlət orqanında təsdiq olunmuş Nizamnaməsinə uyğun olaraq fəaliyyət göstərən “Qərbi Kaspi Univeristeti”-nin (VÖEN 1700370951) qanuni təmsilçisi Bağırov Rəşad Hüseynqulu oğlu (Bundan sonra “Sifarişçi” adlandırılacaq) (müvafiq sənədlər əlavə olunur),

**Digər tərəfdən:** Təsisçisi Əliyev Aftandil Adıgözəl oğlu olan “Professional Auditor Xİdmətləri” MMC –nin (VÖEN: 2000111541) qanuni təmsilçisi, direktor - auditoru Şirinova Şahzadə Nizami qızı (Bundan sonra “İcraçı” adlandırılacaq)

**“Auditor xidməti göstərilməsi barədə”** həmin Müqavilə aşağıdakı şərtlərlə hər iki tərəfin razılığı əsasında tərtib edildi.

**Maddə 1. Müqavilənin məzmunu**

**1.1.** “İcraçı” “Sifarişçi”nin tapşırığı ilə “Qərbi Kaspi Univeristeti”-nin 01 yanvar 2024-cü il tarixdən 31 dekabr 2024- cü il tarixədək olan maliyyə - təsərrüfat fəaliyyətinə dair tərtib olunmuş Maliyyə Hesabatlarının və hesabat ili ərzində aparmış olduğu Uçot Siyasətinin Maliyyə Hesabatlarının və Mühasibat Uçotu Beynəlxalq Standartının tələblərinə uyğunluğu, dürüstlüyü barədə müvafiq Auditor Rəyinin tərtib edilməsi və ya bildirilməsi məqsədi ilə auditin keçirilməsindən,

**1.2.** Keçirilmiş auditin nəticələrinə dair Beynəlxalq Audit Standartlarının (BAS) tələblərinə uyğun olaraq Auditor Rəyinin və ya Müstəqil Auditor Hesabatının tərtib edilməsindən,

**1.3.** Tərtib edilmiş Auditor Rəyinin və ya Müstəqil Auditor Hesabatının AR Auditorlar Palatası Şurasının 20 oktyabr 2015-ci il tarixli 267 saylı Qərarı ilə təsdiq edilmiş “Auditin aparılması və sənədləşdirilməsinə dair Təlimat”-ın tələblərinə uyğun olan formada “Sifarişçi”-yə təhvil- təslim edilməsindən ibarətdir.

**Maddə 2. İşlərin yerinə yetirilməsi və xidmətlərin göstərilməsi barədə.**

**2.1.** Həmin Müqavilənin ***1.1. bəndində nəzərdə tutulmuş audit****,* Azərbaycan Respublikası “Auditor xidməti haqqında” , “Mühasibat uçotu haqqında” Qanunlarının, Mülki, Vergi və İnzibati Xətalar Məcəllələrinin , Maliyyə Hesabatlarının, Mühasibat Uçotunun və Auditin Beynəlxalq Standartlarının, Beynəlxalq Audit Standartlarının tətbiq edilməsi ilə əlaqədar olaraq AR Auditorlar Palatası Şurasının 20 oktyabr 2015-ci il tarixli 267 saylı Qərarı ilə təsdiq edilmiş “Auditin aparılması və sənədləşdirilməsinə dair Təlimat”ın, həmin Müəsissənin Nizamnaməsinin, eyni zamanda, digər müvafiq Qanunvericilik və Normativ – Hüquqi Aktların müvafiq maddələrinin tələblərinə uyğun olaraq aparılır.

**Maddə 3. Tərəflərin hüquqları və vəzifələri.**

**3.1.** ***“Sifarişçi” öhdəsinə götürür:***

**3.1.1.** Auditin aparılması üçün vacib olan əsas sənədləşmələrin, o cümlədən, təsis və qeydiyyat sənədlərinin, səlahiyyətli rəhbər şəxslərin və ya müvafiq orqanların Qərar, Əmr, Sərəncam, Akt və Protokollarının, eyni zamanda, müəssisənin əsas maliyyə - təsərrüfat fəaliyyətinin nəticələrinə dair uçot - hesabat sənədlərinin və digər bununla bağlı olan Məlumatların “İcraçı”ya rəsmi formada və vaxtında təqdim edilməsini.

**3.1.2.** “Sifarişçi” və ya onun əməkdaşları tərəfindən Auditor xidmətinin keyfiyyətli və vaxtında başa çatdırılması məqsədi ilə Auditə zəruri olan ilkin uçot sənədlərinin və digər materialların tam, müəyyən olunmuş qaydada, formada və vaxtında “Icraçı” tərəfə təqdim edilməsini, eyni zamanda, bununla bağlı olaraq Auditorun digər sorğu və tələblərinin dərhal müvafiq formada cavablandırılmasını və ya yerinə yetirilməsini.

**3.1.3.** “İcraçı”nın və ya onun mütəxəssislərinin bu Müqavilə öhdəliklərinin icrası ilə bağlı zəruri olan auditor hərəkətlərinin və prosedurlarının yerinə yetirilməsinə şərait yaradılmasını, auditin yuxarıda qeyd edilən tələblərə uyğun olaraq aparılması məqsədi ilə müvafiq araşdırılmaların məhdudlaşdırılmasına yol verilməməsini .

**3.1.4.** Həmin Müqavilə üzrə razılaşdırılmış və təsdiq olunmuşAuditor xidmətinin dəyərinin **“**İcraçı”nın təqdim etdiyi hesab-faktura və e - qaimə faktura əsasında avans və yekun formada, eyni zamanda, vaxtında köçürülməsini.

**3.2.** ***“Sifarişçi”nin hüquqları:***

**3.2.1.** Keçirilməkdə olan Auditin vəziyyəti barədə müvafiq məlumatları almaq.

**3.2.2.** “İcraçı”dan auditin aparılması və ya müvafiq Auditor Rəyinin düzgün formalaşdırılması ilə əlaqədar olaraq həmin Müqavilənin 2.1. bəndində qeyd edilən qanuni tələblər barədə məlumat almaq.

**3.2.3.** Auditin müvafiq tələblərə uyğun olaraq keyfiyyətli təşkili, aparılması, onun forma və metodlarının düzgün müəyyən olunması və digər müvafiq məsələlərlə bağlı təklifləri vermək.

**3.3. *“İcraçı” öhdəsinə götürür:***

**3.3.1.** “Sifarişçi”nin təqdim etdiyi zəruri sənədlər və məlumatlar əsasında auditin həmin Müqavilənin 2.1. bəndində qeyd edilən qanuni tələblərə uyğun olaraq keçirilməsini.

**3.3.2.** Həmin Müqavilənin 1.1. bəndində göstərilən öhdəliyin Auditorların Peşə Etikası Məcəlləsinin normalarına əməl edilməklə icra olunmasını.

**3.3.3.** Həmin Müqavilənin 1.1. bəndində göstərilən öhdəliyin “Sifarişçi” tərəfindən təqdim olunmuş məlumatlarda əhəmiyyətli səhvlərin olmamasına kifayət qədər əmin olmaqla yerinə yetirilıməsini.

**3.3.4.** Obyektiv nəticələrə nail olunması üçün müvafiq Qanunvericilik Aktları ilə verilmiş səlahiyyətləri, hüquqları və vəzifələri daxilində lazımi Auditor sübutlarının toplanılmasını, eyni zamanda, kifayət qədər Audit prosedurlarının yerinə yetirilməsini.

**3.4*.“İcraçı”nın hüquqları :***

**3.4.1.** Auditin forma və metodlarını müstəqil, eyni zamanda, düzgün müəyyən etmək.

**3.4.2**. “Sifarişçi” tərəfdən (və ya onun əməkdaşlarından) aparılan auditlə bağlı olaraq zərurət yarandığı hallarda yazılı və şifahi izahat almaq.

**3.4.3.** Ehtiyac yarandığı hallarda Auditə digər Auditorları (ekspert və ya mütəxəsisləri) cəlb etmək.

**3.4.4**. “Sifarişçi”nin razılığı ilə Auditor Rəyinin düzgün formalaşdırılması və ya əlavə edilməsi məqsədi ilə müvafiq sübutedici sənədlərin surətini əldə etmək .

**3.4.5.“**Sifarişçi” tərəfdən lazımi sənədlərin təqdim edilməməsi, müvafiq iş şəraitinin yaradılmaması, müvafiq köməkliklər göstərilməməsi, xidmətin dəyərinin ödənilməməsi hallarında və digər səbəblərdən Auditor xidmətinin göstərilməsindən imtina etmək.

**Maddə 4. İşlərin təhvili və qəbulu qaydası**

**4.1.** Auditor auditin nəticələrinə dair tərtib olunmuş əsas və yekun iş sənədlərini Palatanın müəyyən etdiyi Təhvil-qəbul Aktı ilə “Sifarişçi”-yə və ya onun səlahiyyətli nümayəndəsinə imza etdirilərək təhvil verir və ya poçtla göndərir .

**Maddə 5.** **İşlərin yerinə yetirilməsi müddəti**

**5.1.** Bu Müqavilədə nəzərdə tutulmuş işlərin yerinə yetirilməsi və ya xidmətlərin göstərilməsi auditorun tərtib etdiyi və “Sifarişçi” ilə razılaşdırdığı Plan və Proqram Sənədləri ilə müəyyən edilir.

**5.2.** Bu Müqavilədə nəzərdə tutulmuş işlərin və ya xidmətlərin üzürlü səbəbdən vaxtında icra edilmədiyi hallarda icra müddəti hər iki tərəfin razılığı ilə lazım olduğu qədər uzadılır.

**Maddə 6. Müqavilə üzrə hesablaşmalar və ödənişlər**

**6.1.** Bu Müqavilə üzrə Auditor xidmətinin dəyəri “Sifarişçi”nin “Mənfəət Vergisi Bəyannamə”sində göstərilən dövriyyəsi əsasında AR Auditorlar Palatası Şurasının 13.04.2023-cü il tarixli 355/6 saylı Qərarının tələblərinə uyğun olaraq hesablanıldı və işin mürəkkəbliyi, həcmi, qarşıya çıxacaq müvafiq auditor riskləri nəzərə alınmaqla minimum 9.560 (doqquz min beş yüz altmış) **manat** məbləğində müəyyən edilərək tərəflər arasında razılaşdırıldı.

**6.2.** Bu Müqavilə üzrə müəyyən olunmuş Auditor xidmətinin minimum dəyərinin 4.560 (dörd min beş yüz altmış) manat hissəsi işə başlayarkən avans olaraq “Sifarişçi” tərəfindən “İcraçı”-nın təqdim etdiyi hesab və elektron qaimə fakturalara əsasən “İcraçı”-nın hesabına köçürülür və ya ödənilir.

**6.3.** Həmin Müqavilə, AR “Auditor Xidməti Haqqında” Qanunun müvafiq maddələrinə əsasən bağlanılır və Auditor xidməti haqqının ödənilməsi müqabilində götürülmüş öhdəliklə və ya tərtib ediləcək Auditor Rəyinin məzmunu ilə bağlı olaraq tərəflərin hər hansı iddiasının yaranmasına əsas vermir.

**Maddə 7. Məxfilik**

**7.1.** Tərəflər həmin Müqavilənin bağlanması, mövcudluğu, məzmunu, məbləği barədə məlumatları məxfi saxlayır və bu barədə bir tərəfin razılığı olmadan üçüncü , dördüncü və sair digər tərəflərə heç bir məlumat vermir .

**7.2.** Tərəflər audit prosesində və ya nəticəsində aşkar edilən fakt və ya məlumatlardan digər tərəflərin razılığı olmadan hər hansı bir məqsədlə istifadə edə bilməz.

**7.3.** “İcraçı” onun təqsiri olmadan yayılmış ümumi xarakterli məlumatlara görə Məsuliyyət daşımır.

**7.4.** Məxfilik barədə yuxarıda qeyd olunanlar Azərbaycan Respublikasının müvafiq qanunvericiliyi ilə nəzərdə tutulan hallarda və qaydada belə və ya buna oxşar informasiyaların dövlət hakimiyyət orqanlarına onların rəsmi sorğularına əsasən verilməsinə və ya göndərilməsinə aid edilmir.

**Maddə 8. Tərəflərin məsuliyyəti.**

**8.1.** “İcraçı”ya və ya Auditə təqdim edilmiş sənədlərin, o cümlədən, yazılı və şifahi izahatların düzgünlüyünə və ya doğruluğuna görə “Sifarişçi” tərəf məsuliyyət daşıyır.

**8.2.** Auditin müvafiq qanuni tələblərə uyğun olaraq **daha keyfiyyətlə və vaxtında başa çatdırılması məqsədi ilə** zəruri hallarda tərəflər və ya onların nümayəndələri audit prosesində ortaya çıxa biləcək uyğun məsələlər barədə birgə məsləhətləşmələr keçirməyə müzakirələr aparmağa və müvafiq təkliflər irəli sürməyə borcludurlar .

**8.3.** “Sifarişçi” və ya “İcraçı” öhdəliklərini üzürsüz səbəbdən tam və ya qismən yerinə yetirmədikdə qüvvədə olan müvafiq Qanunvericiliyin və bu Müqavilənin müvafiq maddələrinin tələblərinə və ya şərtlərinə uyğun olaraq məsuliyyət daşıyırlar.

**Maddə 9. Məsuliyyətdən azad olma**

**9.1.** Tərəflər, bu müqavilə bağlandıqdan sonra bu müqavilə ilə nəzərdə tutulmuş öhdəliklərin yerinə yetirilməməsi və ya lazımi qədər yerinə yetirilməməsinə görə yalnız o halda məsuliyyət daşımırlar ki, bu yerinə yetirilməmə və ya tam yerinə yetirilməmə hər hansı fövqəladə hadisələrin nəticəsi kimi meydana çıxmış olsun və tərəflər bu hadisələrin gedişinə hər hansı təsir etmək və ya vəziyyəti dəyişdirmək iqtidarında olmasınlar.

**9.2.** Fors-major şəraitində Müqavilə üzrə götürülən öhdəliyin yerinə yetirilməsi qeyri-mümkün ola bilər. Belə olan halda, tərəflərdən biri digərinə bu barədə dərhal rəsmi olaraq məlumat verirlər.

**Maddə 10. Mübahisələrin həlli.**

**10.1.** Bu Müqavilənin müddəalarının şərh olunması, müzakirə edilməsi, icrası və ya yerinə yetirilməsi proseslərində Azərbaycan Respublikasının Mülki hüquq normalarının tərəflərə verdiyi hüquqlardan istifadə olunur.

**10.2.** Bu Müqavilənin maddələrinin müddəalarının icrası və ya yerinə yetirilməsi üzrə yaranan problemlər və ya mübahisələr tərəflər arasında danışıqlar yolu ilə həll olunur.

**10.3.** Tərəflər arasında yaranan problemlər və ya mübahisələr tərəflər arasında danışıqlar yolu ilə iki ay müddətində həll oluna bilmədiyi halda, mövcud qanunvericiliyə uyğun olaraq müvafiq Məhkəmə Orqanına tərəflərdən birinin müraciəti əsasında baxılır və ya həll edilir.

**Maddə 11. Müqavilənin qüvvədə qalma müddəti və ləğv olunma şərtləri.**

**11.1.** Bu Müqavilənin qüvvədə olması müddəti “Qərbi Kaspi Univeristeti”-nin 01 yanvar 2024-cü il tarixdən 31 dekabr 2024-cü il tarixədək audit edilən dövrü əhatə edir, eyni zamanda, həmin dövrə dair tərtib edilmiş Maliyyə Hesabatlarının düzgünlüyünün müəyyən olunması barədə Müqavilə öhdəliklərinin yerinə yetirilməsi və xidmətin yekunlarına dair tərtib olunmuş Sənədlərin Təhvil – Qəbul Aktı imzalanmaqla “Sifarişçi”yə ötürülməsi ilə məhdudlaşır və ya başa çatır.

**11.2.** Bu məhdudlaşmadan sonrakı dövrdə həmin Müqavilə üzrə tərəflərin qəbul etdiyi öhdəliklər üzrə yaranmış yeni halların müzakirəsi, icrası, müvafiq dövlət Orqanlarının araşdırılmaları proseslərində Müqavilənin qüvvədə olması müddəti uzadılmaqla bərpa edilir və yaranmış yeni hallarla bağlı məsələlər həll edildikdən sonra göstərilən müddət başa çatır.

**Maddə 12. Digər şərtlər**

**12.1.** Bu Müqavilənin 1-ci maddəsində nəzərdə tutulmuş işlərin daha keyfiyyətli yerinə yetirilməsi ilə əlaqədar olaraq iştirakı qanunla tələb olunan cəlb edilmiş uyğun mütəxəssisləri “İcraçı” özü müəyyənləşdirir, seçir, yerinə yetirəcəyi işləri və ya göstərəcəyi xidmətləri ona izah edir və onunla münasibətlərini Müqavilə əsasında rəsmiləşdirir.

**12.2.** Bu Müqavilənin 1-ci maddəsində nəzərdə tutulmuş işlərin daha keyfiyyətli yerinə yetirilməsi ilə əlaqədar olaraq “Sifarişçi ” tərəf də etibar etdiyi uyğun ixtisaslı və bu sahədə təcrübəli əməkdaşının və ya əməkdaşlarının “İcraçı”nın razılığı ilə audit prosesinə cəlb olunmasını təklif edə bilər.

**Maddə 13. Yekun müddəalar**

**13.1.** Bu Müqavilə öhdəliklərindən əlavə olaraq yarana biləcək digər öhdəliklərin icrası ilə əlaqədar olaraq işlənilmiş Əlavə və Düzəliş sənədləri, yalnız o halda qüvvəyə minə və ya tərəflər üçün şərtləri məcburi ola bilər ki, həmin sənədlər yazılı qaydada tərəflərin şərtləri əsasında tərtib edilir, eyni zamanda, tərəflərin özləri və ya səlahiyyətli nümayəndələri tərəfindən imzalanmış olur və Müqavilə üzrə götürülmüş öhdəlik üzrə xüsusi əhəmiyyət kəsb edir.

**13.2.** Bu Müqavilə tərəflər arasında Müqavilə öhdəliyi üzrə bütün razılaşmaları əhatə edir. Müqavilənin qüvvəyə minməsindən sonra bu Müqavilənin bağlanmasına qədər aparılmış yazışmalar, şifahi və yazılı razılaşmalar öz qüvvəsini itirir.

**Maddə 14. Müqavilənin qüvvəyə minməsi**

**14.1.** Həmin Müqavilə tərəflərin özləri və ya onların səlahiyyətli nümayəndələri tərəfindən imza edildiyi tarixdən qüvvəyə minir.

**14.2.** Bu Müqavilə “Qərbi Kaspi Univeristeti”-nin ofisindəeyni qüvvəyə malik olan iki nüsxə tərtib və təsdiq edildi.

**İ m z a l a r:**

**“Sifarişçi”: R.H.Bağırov**

**“İcraçı”: Ş.N.Şirinova**

**“Auditor xidmətinin dəyərinin ödənilməsi barədə”**

**Hesab – faktura**

**№ 003- MHA**

**Bakı şəhəri 23.01.2025-ci il**

|  |  |
| --- | --- |
| Təşkilat: “Professional Auditor xidmətləri” MMC  Ünvan: Bakı.X. Məmmədov ev 9, mən 7  Tel: (012) 371-12-49, (050) 590-18-11  Bank: Paşa Bank  H/H : AZ37PAHA40060AZNHC0100676722  Kod: 505141  VÖEN: 2000111541 | Bankın rekvizitləri:  M/h: AZ82NABZ01350100000000071944  Kod: 505141  SWİFT: PAHAAZ22  VÖEN: 17007677721  Tel: (012)496-50-00 |

**Sifarişçi:**

|  |  |
| --- | --- |
| **Adı**  **Ünvanı:**  **Tel:** | “Qərbi Kaspi Universiteti” (VÖEN 1700370951) |
| Bakı şəhəri, İstiqlaliyyat küç 27 |
| 051-576-94-90 |

**Məzmun: Auditor Xidmətinin dəyərindən avans.**

|  |  |  |  |
| --- | --- | --- | --- |
| **Əsası** | **M/order** | **Köçürmə** | **Yekun Məbləğ**c (**manatla)** |
| 003 saylı 23.01.2025-ci il tarixli “Auditor xidməti göstərilməsi barədə” Müqaviləyə əsasən Auditor xidmətinin dəyərindən avans köçürülür: | - | **+** | 4.560 |
| Məbləğ: | dörd min beş yüz altmış manat | | |

**Direktor-auditor: Ş.N.Şirinova**